Patent Patendiga võib kaitsta mis tahes tehnikavaldkonna leiutisi, kui need vastavad patentsuse kriteeriumidele. Leiutis on patentne, kui see on uus, omab leiutustaset ja on tööstuslikult kasutatav. Leiutise objektiks võib olla seade, meetod, aine (ka bioloogiline aine) või nende kombinatsioon. Patendi väljaandmine tähendab leiutise registreerimist patendiregistris. Patenti saab taotleda leiutise autor  ja tema õigusjärglane. Autorsus on tähtajatu ja seda ei saa müüa, kuid autori varalised õigused on võõrandatavad ja pärandatavad. Autoril on õigus saada õiglast tulu leiutisest saadava tulu arvel. Patent kehtib 20 aastat patenditaotluse esitamise kuupäevast arvates ning patenditaotluse ja patendi jõushoidmiseks tuleb tasuda riigilõiv iga kehtivusaasta eest. Loe lisaks: patendid  Kasulik mudel Kasulik mudel on leiutis, mis on uudne, millel on leiutustase ja mis on tööstuslikult kasutatav. Kasuliku mudelina saab kaitsta seadet, meetodit ja ainet. Leiutis saab õiguskaitse kasuliku mudelina registreerimisel kasulike mudelite registris. Kasuliku mudeli omanikul on ainuõigus kasutada kasuliku mudeli õiguskaitsest tulenevaid õigusi ja keelata teistel isikutel nende õiguste kasutamist. Keegi ei tohi omaniku loata valmistada, kasutada, levitada, müüa või  pakkuda müügiks kasuliku mudelina kaitstud tooteid ning kasutada või pakkuda kasutamiseks kasuliku mudelina kaitstud meetodit.